laion/Wikipedia-Exotic huggingface dataset:
লেকল্যান্স কোষ

জরজেস লেকল্যাণ্স ১৮৬৫ সালে এই কোষ উদ্ভাবন করেন।একটি কাচের বড় ঘন পাত্রে আ্যমোনিয়াম ক্লোরাইড দ্রবনের মধ্যে একটি পারদের প্রলেপ দেয়া দস্তার দন্ড ডুবিয়ে এই ধরনের কোষ বানানো হয়ে থাকে।এই দন্ড ঋণাত্মক মেরু হিসাবে কাজ করে। কাচ পাত্রের মাঝখানে একটি সূক্ষ ছিদ্রযুক্ত পাত্র রাখা হয়।পাত্রটির মধ্যে একটি কার্বন দন্ডের চারদিকে কাঠকয়লার গুঁড়া,ম্যাঙ্গানিজ ডাই-অক্সাইড থাকে।কার্বন দন্ডটি ধণাত্মক মেরু হিসাবে কাজ করে। গ্যাস বেড়িয়ে যাওয়ার জন্য সচ্ছিদ্র পাত্রের উপরে একটি সরু ছিদ্র থাকে। আ্যমোনিয়াম ক্লোরাইড এই কোষের সক্রিয় তরল এবং ম্যাঙ্গানিজ ডাই-অক্সাইড পোলারন নিবারক। কাচ পাত্রের মুখ পীচ দিয়ে বন্ধ করা থাকে এবং দস্তা ও কার্বন দন্ডের মাথায় সংযগ স্ক্রু লাগানো থাকে। Zn(s) + 2 MnO2(s) + 2 NH4Cl(aq) → ZnCl2 + Mn2O3(s) + 2 NH3(aq) + H2O Zn(s) + 2 MnO2(s) + 2 NH4Cl(aq) + 2H2O(l) → ZnCl2 + 2Mn(OH)2(s) + 2 NH3(aq) 2NH4+(aq)+2MnO2(s)+2e- → 2MnO(OH)+2NH3 Zn → Zn2+ + 2e- উচ্চ মাধ্যমিক পদার্থবিজ্ঞান,শাজাহান তপন (দ্বাদশ সংস্করণ)। ৩য় অধ্যায়: ড. ভক্তিময় সরকার। পৃষ্ঠা ১৪১।
রুহুল আমিন (বীর প্রতীক)

রুহুল আমিন (জন্ম: ২৫ সেপ্টেম্বর, ১৯৪৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। রুহুল আমিনের জন্ম ফেনী জেলার সোনাগাজী উপজেলার মঙ্গলকান্দি গ্রামে। তার বাবার নাম আবদুল জব্বার এবং মায়ের নাম ফুলবিয়া। তার স্ত্রীর নাম আনোয়ারা বেগম। এ দম্পতির তিন ছেলে তিন মেয়ে। রুহুল আমিন প্রথম ইস্ট বেঙ্গল রেজিমেন্টের হাবিলদার ছিলেন। ১৯৭১ সালে এই রেজিমেন্টের অবস্থান ছিল যশোর সেনানিবাসে। মার্চ মাসের শুরু থেকে তাদের কিছুসংখ্যক সৈনিক শীতকালীন প্রশিক্ষণে ছিলেন। মুক্তিযুদ্ধ শুরু হলে তারা ২৯ মার্চ রাতে সেনানিবাসে ফিরে এসে ৩০ মার্চ বিদ্রোহ করেন তারা। পরে সবাই চৌগাছায় একত্র হন এবং মুক্তিযুদ্ধে যোগ দেন। ১৯৭১ সালের ১৩ ডিসেম্বর সিলেট শহরের উপকণ্ঠে এমসি কলেজের উত্তর দিকে বেশ কয়েকটি টিলায় ওপর এলেন একদল মুক্তিযোদ্ধা। তারা প্রথম ইস্ট বেঙ্গল রেজিমেন্টের সৈনিক ও গণবাহিনীর সদস্য। ইস্ট বেঙ্গলের একজন সৈনিক রুহুল আমিনও ছিলেন এ দলে। ৫০০ গজ দূরেই পাকিস্তানি সেনাদের অবস্থান। সেদিন মুক্তিযোদ্ধাদের পোশাক, স্টিলের হেলমেট, অস্ত্রশস্ত্র দেখতে হুবহু পাকিস্তানিদের মতো ছিল। ফলে, পাকিস্তানিরা চিন্তাই করতে পারেনি এঁরা মুক্তিবাহিনী। মুক্তিযোদ্ধারা পাকিস্তানিদের চোখের সামনেই ট্রেঞ্চ খুঁড়ে পজিশন নিতে থাকেন। এ সময় হঠাৎ মুক্তিবাহিনীর ডেলটা কোম্পানির অবস্থানের সামনের রাস্তায় পাকিস্তানি বাহিনীর একটি আর্টিলারি গান ও দুটি জিপের কনভয় আসে। তখন মুক্তিযোদ্ধারা তাদের আক্রমণ করেন। প্রায় ২৫ জন পাকিস্তানি সেনা তাৎক্ষণিক হতাহত হয় সে সময়। এরপর পাকিস্তানিরাও পাল্টা আক্রমণ চালায় এবং মর্টারের সাহায্যে গোলা বর্ষণ করতে থাকে। শুরু হয় তুমুল যুদ্ধ। দুপুরে পাকিস্তানিরা মরিয়া হয়ে তাদের সর্বশক্তি নিয়ে মুক্তিবাহিনীর ওপর প্রচণ্ড আক্রমণ চালায়। এ সময় মুক্তিবাহিনীর মর্টারের গোলা শেষ হয়ে যায়। তখন রুহুল আমিনসহ আরও কয়েকজন মুক্তিযোদ্ধা সাহসী ভূমিকা পালন করেন। তারা জীবনের মায়া ত্যাগ করে হালকা মেশিনগান, রাইফেল দিয়েই দৃঢ়তার সঙ্গে পাকিস্তানিদের মোকাবিলা করেন। তাদের সাহস, মনোবল, বীরত্ব ও রণকৌশলের কাছে পাকিস্তানি বাহিনী শেষ পর্যন্ত হার মানতে বাধ্য হয়। সেদিন এই যুদ্ধে পাকিস্তানি বাহিনীর প্রায় ৮০ জন নিহত ও অসংখ্য আহত হয়। মুক্তিবাহিনীর ২০ জন শহীদ ও ২১-২২ জন আহত হন। রুহুল আমিনও এই যুদ্ধে আহত হন। রুহুল আমিন সিলেট এমসি কলেজ, আটগ্রাম, ৩০-৩১ জুলাই জামালপুর জেলার বকশীগঞ্জ উপজেলার কামালপুরে যুদ্ধ করেছেন। সিলেট এমসি কলেজের যুদ্ধে সাহসিকতা ও বীরত্ব প্রদর্শনের জন্য রুহুল আমিন বীর প্রতীক খেতাব পান। বীর প্রতীক "তোমাদের এ ঋণ শোধ হবে না"[স্থায়ীভাবে অকার্যকর সংযোগ], দৈনিক প্রথম আলো, তারিখ: ০৫-০৫-২০১১ একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৩৫৩। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ২৯২। আইএসবিএন 9789843338884।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
ডেমন হিল

ডেমন গ্রাহাম ডেভেরাক্স হিল, OBE (জন্ম ১৭ সেপ্টেম্বর, ১৯৬০) একজন ব্রিটিশ দৌড় চালক। তার বাব গ্রাহাম হিল(Graham Hill), যিনি নিজে এবং তার ছেলেও র্ফমুলা ওয়ান(Formula One) বিশ্ব প্রতিযোগিতা জিতেছেন। হিল হ্যাম্পশেডে জন্ম গ্রহণ করেন। তিনি দৌড় প্রতিযোগিতা ফর্মুলা ওয়ানের চালক। তিনি বিশ্ব সেরা খেতাব জেতেন ১৯৬২এবং ১৯৬৮ সালে।  তার ১৫ বছর বয়সে তার বাবা গ্রহাম গিল বিমান দুঘর্টনায় মারা যান। তিনি তাই অণ্প বয়সেই লেবার ও মটর বাইকের মেকার হিসেবে কাজ শুরু করেন লেখাপড়ার ইতি টেনে। (key) (Races in bold indicate pole position) (Races in italics indicate fastest lap) (key) (Races in bold indicate pole position) (Races in italics indicate fastest lap)ইংরেজিতে
রুহুল আমিন (দ্ব্যর্থতা নিরসন)

রুহুল আমিন নামটি নিচের ব্যক্তিবর্গকে নির্দেশ করতে পারে: মোহাম্মদ রুহুল আমিন (বীর শ্রেষ্ঠ) - বাংলাদেশের স্বাধীনতা যুদ্ধের বীর মুক্তিযোদ্ধা। রুহুল আমিন (বীর প্রতীক) - বাংলাদেশের স্বাধীনতা যুদ্ধের বীর মুক্তিযোদ্ধা। রুহুল আমিন (বীর বিক্রম) - বাংলাদেশের স্বাধীনতা যুদ্ধের বীর মুক্তিযোদ্ধা। রুহুল আমিন (কুড়িগ্রামের রাজনীতিবিদ) - বাংলাদেশী রাজনীতিবিদ যিনি কুড়িগ্রাম-৪ আসনের সংসদ সদস্য। রুহুল আমিন (কৃষিবিদ) - হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সাবেক উপাচার্য। রুহুল আমিন (পটুয়াখালীর রাজনীতিবিদ) - বাংলাদেশী রাজনীতিবিদ ও প্রকৌশলী যিনি পটুয়াখালী-২ আসনের সংসদ সদস্য ছিলেন। রুহুল আমিন (বিচারপতি) - বাংলাদেশের একজন প্রখ্যাত আইনবিদ এবং ১৫-তম প্রধান বিচারপতি। রুহুল আমিন (মুফতি), জাতীয় মসজিদ বায়তুল মোকাররম মসজিদের খতিব। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
মুহাম্মদ রফিকুল ইসলাম

এয়ার ভাইস মার্শাল মুহাম্মদ রফিকুল ইসলাম (জন্ম ২ ফেব্রুয়ারি ১৯৫২) বাংলাদেশ বিমান বাহিনীর প্রধান হিসেবে ৪ জুন, ২০০১ হতে ৮ এপ্রিল, ২০০২ পর্যন্ত দায়িত্ব পালন করেন এবং তিনি চাঁদপুর-২ (মতলব উত্তর-মতলব দক্ষিণ) আসন থেকে ২০০৮ সালে নবম জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। তিনি পাকিস্তান বিমান বাহিনীতে ১৯৭১ সালে কমিশনপ্রাপ্ত হন। রফিকুলের পরে বিমান বাহিনী প্রধান হিসেবে স্থলাভিষিক্ত হয়েছিলেন তারই কোর্সমেট ফখরুল আজম। রফিকুল পাকিস্তান বিমান বাহিনীর সারগোদা কলেজে লেখাপড়া করেছিলেন। "Bangladesh Air Force" (ইংরেজি ভাষায়)। Baf.mil.bd। ২০১৬-০৭-২৬ তারিখে মূল থেকে আর্কাইভ করা। সংগ্রহের তারিখ ২০১৬-০৭-২৫।  "Pakistan Air Force 51st GD(P) Course." (ইংরেজি ভাষায়)। defence.pk। ১৭ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ জুলাই ২০১৬।  "PAF College Sargodha: Illustrious Students."। pafcollegesargodha.com। ২৮ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১৬।
উলচাপাড়া মসজিদ

উলচাপাড়া জামে মসজিদ বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলার অধীনে উলচাপাড়া গ্রামে অবস্থিত প্রত্নতাত্ত্বিক নিদর্শন। মসজিদটিতে প্রাপ্ত শিলালিপি থেকে অনুমান করা যায় সপ্তাদশ শতাব্দীতে অর্থাৎ ১৭২৭-২৮ খ্রিষ্টাব্দে এটি নির্মাণ করা হয়েছে। এটির প্রতিষ্ঠাতা পশ্চিম দেশীয় বনিক শাহ মো: মুরাদ, যাকে মসজিদের পাশেই সমাহিত করা হয়েছে।প্রতিষ্ঠাকালীন সময়ে মসজিদটিতে কোনো বারান্দা ছিল না,পরে ১৯৮০/১৯৮১ খ্রিস্টাব্দে সৈয়দ মহিউদ্দিন আহমেদ(মালু মিয়া সাহেব) এটি নিজ উদ্যোগে নির্মাণ করেন। মসজিদটির আয়তন ৫২ ফুট (১৬ মি) X ২২ ফুট (৬.৭ মি), এবং এর দেয়াল ৪ ফুট (১.২ মি) ফুট পুরু। প্রধান গম্বুজের কেন্দ্র থেকে মসজিদের ভিতরের দেয়ালে নিচ পর্যন্ত কারুকাজ রয়েছে। ফরাসি ভাষার একটি শিলালিপি মসজিদের ভিতরে পাওয়া গিয়েছিল কিন্তু এর অর্থ উদ্ধার করা সম্ভব হয় নি। বাংলাদেশের মসজিদের তালিকা চট্টগ্রাম বিভাগের মসজিদের তালিকা মাহবুবুর রহমান (২০১২)। "ব্রাহ্মণবাড়ীয়া সদর উপজেলা"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।  "উলচাপাড়া মসজিদ, ব্রাক্ষ্মণবাড়িয়া"। বাংলাদেশ প্রত্নতত্ত্ব অধিদপ্তর। ৫ ফেব্রুয়ারি ২০১৫। ১ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ৩১ আগস্ট ২০১৯।  "উলচাপাড়া মসজিদ"। বাংলাদেশ জাতীয় তথ্য বাতায়ন। সংগ্রহের তারিখ ৩১ আগস্ট ২০১৯। [স্থায়ীভাবে অকার্যকর সংযোগ] "নকশা"। ২ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৬।  উইকিমিডিয়া কমন্সে উলচাপাড়া মসজিদ সংক্রান্ত মিডিয়া রয়েছে। বাংলাদেশ প্রত্নতত্ত্ব অধিদপ্তরে উলচাপাড়া মসজিদ, ব্রাক্ষ্মণবাড়িয়া বাংলাদেশ জাতীয় তথ্য বাতায়নে উলচাপাড়া মসজিদ[স্থায়ীভাবে অকার্যকর সংযোগ]
র‍্যান্ডি অরটন

র‍্যান্ডাল কিথ অরটন (ইংরেজি: Randy Orton; জন্ম: ১ এপ্রিল ১৯৮০) একজন মার্কিন পেশাদার কুস্তিগির এবং অভিনেতা। তিনি বর্তমানে ডাব্লিউডাব্লিউই-এর সাথে চুক্তিবদ্ধ আছে। সেখানে তিনি তার রিং নাম র‍্যান্ডি অরটন হিসেবে কুস্তি লড়েন। অরটন ১৪-বারের বিশ্ব চ্যাম্পিয়ন। দ্যা বাল্টিমোর সান বর্ষসেরা কুস্তিগির (২০০৯) ওহাও ভ্যালি রেসলিং ওভিডাব্লিউ হার্ডকোর চ্যাম্পিয়নশিপ (২ বার) প্রো রেসলিং ইলাস্টেটেড বর্ষসেরা জনপ্রিয় কুস্তিগির (২০১০) বর্ষসেরা কুস্তিগির (২০০৯, ২০১০) ২০০৮ সালে প্রথম ৫০০ জন একক কুস্তিগিরের মধ্যে ১ম। ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশিপ (৪ বার) ওয়ার্ল্ড ট্যাগ টিম চ্যাম্পিয়নশিপ (১ বার) - এজ এর সাথে ডাব্লিউডাব্লিউই চ্যাম্পিয়নশিপ (১০ বার) ডাব্লিউডাব্লিউই আন্তঃমহাদেশীয় চ্যাম্পিয়নশিপ (১ বার) ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ (১ বার) - ব্রেই ওয়্যাট এর সাথে ডাব্লিউডাব্লিউই মার্কিন যুক্তরাষ্ট্র চ্যাম্পিয়নশিপ (১ বার) মানি ইন দ্য ব্যাংক (২০১৩) রয়্যাল রাম্বল (২০০৯, ২০১৭) "Randy Orton bio"। Online World of Wrestling। সেপ্টেম্বর ৪, ২০১২ তারিখে মূল থেকে আর্কাইভ করা। সংগ্রহের তারিখ জুলাই ১৬, ২০০৮।  "Randy Orton"। WWE (ইংরেজি ভাষায়)। সংগ্রহের তারিখ ২০২০-১১-০১।  Eck, Kevin (জানুয়ারি ২৭, ২০১০)। "2009 Awards"। The Baltimore Sun। অক্টোবর ২৬, ২০২০ তারিখে মূল থেকে আর্কাইভ করা। সংগ্রহের তারিখ সেপ্টেম্বর ২৫, ২০২০।  "World Heavyweight Championship – Randy Orton"। WWE। মে ৬, ২০১১। মে ১১, ২০১১ তারিখে মূল থেকে আর্কাইভ করা। সংগ্রহের তারিখ মে ৭, ২০১১।  "History Of The WWE Championship — Randy Orton"। World Wrestling Entertainment। অক্টোবর ১১, ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ১০, ২০০৭।  "SmackDown Tag Team Championships"। WWE। সংগ্রহের তারিখ এপ্রিল ১৮, ২০১৮।  "United States Championship"। WWE। সংগ্রহের তারিখ এপ্রিল ১৮, ২০১৮।  উইকিমিডিয়া কমন্সে র‍্যান্ডি অরটন সংক্রান্ত মিডিয়া রয়েছে। ডাব্লিউডাব্লিউই.কম-এ র‍্যান্ডি অরটন ফেসবুকে র‍্যান্ডি অরটন টুইটারে র‍্যান্ডি অরটন ইন্টারনেট মুভি ডেটাবেজে র‍্যান্ডি অরটন  (ইংরেজি)
সুব্রত ব্যানার্জী (দ্ব্যর্থতা নিরসন)

সুব্রত ব্যানার্জী - ভারতের আন্তর্জাতিক ক্রিকেট আম্পায়ার। সুব্রত ব্যানার্জী (ক্রিকেটার) - ভারতের সাবেক আন্তর্জাতিক ক্রিকেটার। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ফতেপুর মাধ্যমিক বিদ্যালয়

ফতেপুর মাধ্যমিক বিদ্যালয় বাংলাদেশের সাতক্ষীরা জেলার কালিগঞ্জ উপজেলার একটি শিক্ষাপ্রতিষ্ঠান। এই বিদ্যালয়টি খুলনা বিভাগের সাতক্ষীরা জেলার কালিগঞ্জ উপজেলার দক্ষিণ শ্রীপুর ইউনিয়নের ফতেপুর গ্রামের মধ্যবর্তী স্থানে অবস্থিত। সাতক্ষীরা জেলাধীন কালিগঞ্জ উপজেলার ৪ নং দক্ষীণ শ্রীপুর ইউনিয়নের ফতেপুর গ্রামের মধ্যবর্তি স্থানে পাকা সড়কের পাশে মনোরম পরিবেশে বিদ্যালয়টি অবস্থিত। প্রতিষ্ঠাতা প্রধান শিক্ষক মোঃ এরশাদ আলী এর উদ্যোগে এলাকা বাসীর সার্বিক সহযোগীতায় ১৯৭০ সালে বিদ্যালয়টি প্রতিষ্ঠিত হয়। বিদ্যালয়টি ০১/০১/১৯৭০ সাল হতে জুনিয়র এবং ০১/০১/১৯৭১ সাল হতে মাধ্যমিক হিসাবে স্বীকৃতি লাভ করে। প্রতিষ্ঠাকালে বিদ্যালয়ে শিক্ষক সংখ্যা ৮ জন, কমর্চারী ১ জন,এবং ছাত্র ছাত্রীর সংখ্যা ১৫০ জন ছিল।০১/০১/১৯৭৫ সাল হতে বিজ্ঞান বিভাগ এবং ০১/০১/১৯৮১ সাল হতে বাণিজ্য বিভাগ চালু হয়। বিদ্যালয়টি প্রতিষ্ঠার ক্ষেত্রে জেহের আলি মাষ্টার সাহেবের সহযোগীতা ছিল অনস্বীকার্য।
মাইকেল জনসন

মাইকেল ডুয়ান জনসন (জন্ম: ১৩ সেপ্টেম্বর, ১৯৬৭) সাবেক মার্কিন স্প্রিন্টার। অলিম্পিকে তিনি চারটি স্বর্ণপদক লাভ করেন। এছাড়াও বিশ্ব চ্যাম্পিয়নশীপে আটটি স্বর্ণপদক পেয়েছেন মাইকেল জনসন। ২০০ মিটার ও ৪০০ মিটার দৌড়ে পূর্বতন বিশ্ব ও অলিম্পিক রেকর্ডের অধিকারী ছিলেন। পাশাপাশি ইনডোরে ৪০০ মিটার বিশ্বরেকর্ডের অধিকারী তিনি। এছাড়াও, ৩০০ মিটারে বিশ্বের সেরা সময় নিয়েছেন তিনি। সচরাচর জনসনকে ট্র্যাক ও ফিল্ডের ইতিহাসে অন্যতম সেরা ও সর্বাধিক ধারাবাহিকতা রক্ষাকারী স্প্রিন্টাররূপে আখ্যায়িত করা হয়ে থাকে। টেক্সাসের ডালাসে জন্মগ্রহণকারী জনসনের শৈশবকাল সেখানেই অতিবাহিত হয়। পরিবারের পাঁচ সন্তানের মধ্যে তার সর্বকনিষ্ঠ। বাবা একাধারে ট্রাক ড্রাইভার ও বিদ্যালয়ের শিক্ষক ছিলেন। ১০ বছর বয়সে প্রতিযোগিতাধর্মী দৌড়ে অংশ নিতে থাকেন। স্কাইলাইন উচ্চ বিদ্যালয়ে অধ্যয়ন শেষে বেলর বিশ্ববিদ্যালয়ে পড়াশোনা করেন। বেলরে অবস্থানকালে ক্লাইড হার্ট তাকে প্রশিক্ষণ দেন। এসময়ে তিনি বে শকয়েকবার ইনডোর ও আউটডোর স্প্রিন্ট ও রিলেতে এনসিএএ শিরোপা জয় করেন। কলেজের শুরুর দিকে উল্লেখযোগ্য অর্জনের মধ্যে রয়েছে ২০০ মিটারে স্কুল রেকর্ড ভঙ্গ করা। জীবনের প্রথম দৌড়েই তিনি সময় নিয়েছিলেন ২০.৪১ সেকেন্ড। এরপর ৪×৪০০মিটারে রিলেতে সময় নেন ৪৩.৫ সেকেন্ড। একমাত্র পুরুষ ক্রীড়াবিদ হিসেবে একই অলিম্পিক আসরে ২০০ ও ৪০০ মিটারে স্বর্ণপদক জয় করেছেন। এ অর্জনটি আটলান্টায় অনুষ্ঠিত ১৯৯৬ সালের গ্রীষ্মকালীন অলিম্পিকে করেছিলেন। এছাড়াও একমাত্র ব্যক্তি হিসেবে পূর্বতন শিরোপা নিয়ে ৪০০ মিটারে পুনরায় অলিম্পিক শিরোপা জয় করেন। অলিম্পিকে সফলতার পাশাপাশি বিশ্ব চ্যাম্পিয়নশীপেও আটটি স্বর্ণপদক পেয়েছেন। ফলশ্রুতিতে উসাইন বোল্টের পর ও কার্ল লুইসের সাথে যৌথভাবে দ্বিতীয় সর্বোচ্চ স্বর্ণপদক জয়ের গৌরব অর্জন করেন। ২০১২ সাল পর্যন্ত জনসন ২০০ মিটারে শীর্ষ ১০০ সময়ের মধ্যে ১৩টি এবং ৪০০ মিটারে শীর্ষ ১০০ সময়ের মধ্যে ২৭টি স্থানে ছিলেন। তন্মধ্যে ৪০০ মিটারে শীর্ষ ২৫ সময়ের ১৪টিতেই তার দখলিস্বত্ব রয়েছে। ৪০০ মিটারে ৪৪ সেকেন্ডের বাঁধা অতিক্রম করেছেন বাইশবার যা অন্য যে-কোনো অ্যাথলেটের চেয়ে দ্বিগুণেরও বেশি। [১], profile page, accessed 20 June 1996 উদ্ধৃতি ত্রুটি: <ref> ট্যাগ বৈধ নয়; baylor নামের সূত্রটির জন্য কোন লেখা প্রদান করা হয়নি "Michael Johnson Biography and Olympic Results | Olympics at"। Sports-reference.com। ১৩ সেপ্টেম্বর ১৯৬৭। ১৮ মার্চ ২০০৯ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১১।   Michael Johnson। "Player Bio: Michael Johnson – Baylor Bears Official Athletic Site"। BaylorBears.com। ৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১১।  উইকিমিডিয়া কমন্সে মাইকেল জনসন সংক্রান্ত মিডিয়া রয়েছে। Michael Johnson আইএএএফ প্রোফাইল (ইংরেজি) Profile by International Olympic Committee
৫ রজব

৫ রজব (আরবি: رجب ٥) ইসলামি বর্ষপঞ্জির সপ্তম মাস রজবের পঞ্চম দিন এবং হিজরী বছরের ১৮৩তম দিন। ইসলামি বর্ষপঞ্জি চন্দ্রের আবর্তনের সাথে সংশ্লিষ্ট বলে এই মাস ২৯ অথবা ৩০ দিনে সমাপ্ত হয়। ১১০ হিজরী - ইমাম হাসান বসরি, প্রখ্যাত সুফি। সাইট এএফপি।
বসরা

বসরা, বা, আল-বসরা (আরবি: البصرة) ইরাকের একটি শহর। এই শহরটি কুয়েত এবং ইরানের মধ্যবর্তী শাতিল আরবে অবস্থিত। ২০১২ সালের গণনা অনুযায়ী এখানকার লোকসংখ্যা ১৫ লক্ষ। যদিও এখানকার পানির গভীরতা তেমন নেই, তবুও বসরা ইরাকের প্রধান সমুদ্র বন্দর; এটি উম কসর বন্দরের মাধ্যমে পরিচালিত হয়। শহরটি সেইসব বন্দরগুলির মধ্যে একটি যেখানে কাল্পনিক চরিত্র সিন্দবাদ নাবিক যাত্রা করেছিল। এটি প্রাথমিক ইসলামী ইতিহাসে গুরুত্বপূর্ণ ভূমিকা পালন করেছিল এবং ৬৩৬ সালে এটি নির্মিত হয়েছিল। বসরা ধারাবাহিকভাবে ইরাকের অন্যতম উষ্ণতম শহর, গ্রীষ্মের তাপমাত্রা নিয়মিতভাবে ৫০° সে (১২২° ফা) ছাড়িয়ে যায়। ২০১৭ সালের এপ্রিলে ইরাকি সংসদ বসরাকে ইরাকের অর্থনৈতিক রাজধানী হিসাবে স্বীকৃতি দিয়েছে। বসরা শাতিল আরব নৌপথে অবস্থিত, যার নিচ দিয়ে পারস্য উপসাগর।শাতিল আরব এবং বসরা নৌপথ যথাক্রমে বসরার পূর্ব এবং পশ্চিম সীমানা নির্ধারণ করে। শহরটি খাল এবং স্রোতের একটি জটিল নেটওয়ার্ক দ্বারা অনুপ্রবেশ করা হয় যা সেচ এবং অন্যান্য কৃষি ব্যবহারের জন্য অত্যাবশ্যক। এই খালগুলি একবার শহরজুড়ে পণ্য ও লোক পরিবহনে ব্যবহৃত হত, তবে গত দুই দশকে দূষণ এবং পানির স্তর নেমে যাওয়ায় খালগুলিতে নদী চলাচলকে অসম্ভব করে তুলেছে। পারস্য উপসাগর থেকে বসরা মোটামুটি ১১০ কিমি (৬৮ মা)। বসরার জনসংখ্যার বিস্তৃত অংশ হল আদনানী বা কাহতানী গোত্রের জাতিগত আরব। বসরায় অবস্থিত উপজাতিগুলির মধ্যে আল-ইমারাহ, বনি মনসুর, দুলাইম, শম্মার, জুবুর, বনি তামিম, বনি মালিক, জুবাইদ, আল-শ্বাওলত, সুওয়াইদ, আল বো মোহাম্মদ, আল-বদর, আল-উবাদি, রুবা আহ সাইয়িদ উপজাতি (মুহাম্মদের বংশধর) এবং অন্যান্য আরব উপজাতিরা। আরবদের পাশাপাশি আফ্রো-ইরাকি সম্প্রদায়ের একটি সম্প্রদায়ও রয়েছে, এটি জঞ্জ নামে পরিচিত। জঞ্জ একটি মুসলিম জাতিগত ইরাকি বসবাসকারী দল এবং বর্তমান কেনিয়া উপকূল থেকে নেওয়া আফ্রিকান মানুষদের একটি মিশ্রণ। যারা ৯০০শ শতাব্দীতে ক্রীতদাস হিসাবে ইরাকে এসেছিল। ইরাকের তাদের সংখ্যা এখন প্রায় ২০০,০০০ জন। বসরা একটি প্রধান শিয়া শহর, পুরাতন আখবাড়ী শিয়াবাদ ক্রমশ উসুলী শিয়াবাদ দ্বারা অভিভূত হয়েছে। বিভিন্ন চাকরি বা কল্যাণমূলক সুযোগের জন্য অন্যান্য অঞ্চলের ইরাকি শিয়ারা বসরায় চলে আসায় সুন্নি জনগোষ্ঠী সংখ্যা হ্রাস পাচ্ছে। কুয়েতের দিকের উপগ্রহ শহর আয জুবায়ের একটি সুন্নি শহর ছিল, তবে বসরার ক্রমবর্ধমান জনগোষ্ঠী জুবায়েরের মধ্যে ছড়িয়ে পড়েছে এবং এটিকে সামান্য শিয়া সংখ্যাগরিষ্ঠের সাথে বসরার সম্প্রসারণে পরিণত করেছে। শহরটি শাত আল আরব নৌপথ ধরে, পারস্য উপসাগর থেকে ৫৫ কিলোমিটার (৩৪ মা) এবং ইরাকের রাজধানী এবং বৃহত্তম শহর বাগদাদ থেকে ৫৪৫ কিলোমিটার (৩৩৯ মা) দুরে অবস্থিত। এর অর্থনীতি মূলত তেল শিল্পের উপর নির্ভরশীল। ইরাক বিশ্বের চতুর্থ বৃহত্তম তেলের মজুদ রয়েছে। যা অনুমানিক ১১৫ বিলিয়ন ব্যারেল। ইরাকের বৃহত্তম তেল ক্ষেত্রগুলির কয়েকটি এ প্রদেশে অবস্থিত এবং ইরাকের বেশিরভাগ তেল রফতানি আল বাসরাহ তেল টার্মিনাল থেকে ছেড়ে যায়। শহরটিতে দক্ষিণ তেল কোম্পানির সদর দফতর অবস্থিত। Sam Dagher (১৮ সেপ্টেম্বর ২০০৭)। "In the 'Venice of the East,' a history of diversity"। The Christian Science Monitor। সংগ্রহের তারিখ ২ জানুয়ারি ২০১৪।  "Basra city Profile" (পিডিএফ)। UN Joint Analysis Unit। ২৬ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ আগস্ট ২০১৬।
পৃথিমপাশা ইউনিয়ন

পৃথিমপাশা ইউনিয়ন বাংলাদেশের সিলেট বিভাগের মৌলভীবাজার জেলার কুলাউড়া উপজেলার অন্তর্গত একটি ইউনিয়ন। মৌলভীবাজার জেলার কুলাউড়া উপজেলার সীমান্তবর্তী ইউনিয়ন পৃথিমপাশা। পশ্চিমে টিলাগাঁও ও হাজীপুর ইউনিয়ন পূূূর্বে কর্মধা ইউনিয়ন, উত্তরে রাউৎগাঁও ইউনিয়ন দক্ষিণে ভারতের আসাম। পৃথিমপাশা নবাব পরিবারের পৃথিমপাশা গ্রামের নামানুসারে ইউনিয়নটির নামকরণ করা হয়। ১৪৯৯ সালে, বৃহত্তর খোরাসানের একজন পশতুন সম্ভ্রান্ত ব্যক্তি প্রিন্স সখি সালামত নামে পরিচিত কুলাউড়ার পৃথিমপাশায় বসতি স্থাপন করেন। একজন ধনী সম্ভ্রান্ত ব্যক্তি হওয়া; দিল্লির লোদি সুলতানদের দ্বারা তিনি মৌজা পৃথিম্পাসায় একটি জায়গির প্রদান করেন যেখান থেকে তিনি পৃথিমপাশা পরিবার প্রতিষ্ঠা করেন। তার পুত্র, ইসমাইল খান লোধি, মুঘলদের দ্বারা একটি জায়গির প্রদান করে এবং অন্যান্য মর্যাদাপূর্ণ উপাধি ছাড়াও নবাবের মর্যাদা প্রদান করে। ১৭৫৬ সালে, লংলার নবাব মৌলভী মুহাম্মদ রবি খান দানিশমান্দ বিখ্যাত রাবির বাজার (রবির হাট) প্রতিষ্ঠা করেন। ছোট সাহেব বাড়ীর (পৃথিমপাশা গ্রাম) বেগম তালিব-উন-নিসা খাতুন রবির বাজার জামে মসজিদ প্রতিষ্ঠা করেন। ১৮৫৭ সালের ব্রিটিশ বিরোধী সিপাহী বিদ্রোহে, ৩০০ জন সিপাহী যারা ব্রিটিশদের বিরুদ্ধে বিদ্রোহ করেছিল, তারা চট্টগ্রামের কোষাগার লুট করে এবং পৃথিমপাশার নবাব গৌস আলী খানের কাছে আশ্রয় নেয়। কোষাগার বেশ কয়েকদিন বিদ্রোহীদের নিয়ন্ত্রণে ছিল। কানিহাটির আলী হায়দার ইবনে আলী গওহরের দাদা আব্দুল গফুর বিদ্রোহের সময় উপস্থিত ছিলেন। ১৯৫০ সালে, ইরানের শাহ, মোহাম্মদ রেজা পাহলভি, পৃথিমপাশা পরিদর্শন করেন এবং প্রাসাদে চার দিন অবস্থান করেন এবং খাজা নাজিমুদ্দিন এবং আইয়ুব খানের সাথে এস্টেট বনে বন্যপ্রাণী শিকারে যান। ১.মনু মডেল কলেজ ২. আলী আমজদ উচ্চ বিদ্যালয় ও কলেজ ৩. রবিরবাজার ফাজিল (ডিগ্রী) মাদ্রাসা ৪.হায়দরগন্জ উচ্চ বিদ্যালয় ৫.গণকিয়া আলিম মাদ্রাসা ৬.সুলতান পুর বালিকা উচ্চ বিদ্যালয় ৭.রাজনগর উচ্চ বিদ্যালয় ৮.পুরসাই জুনিয়র বিদ্যালয় ৯.দৌলতপুর সরকারি প্রাথমিক বিদ্যালয় ১০.সদপাশা সরকারি প্রাথমিক বিদ্যালয় ১১.সুলতান পুর আক্তার উদ্দীন মেহেরুন্নেছা সরকারি প্রাথমিক বিদ্যালয় ১২.রাজনগর সরকারি প্রাথমিক বিদ্যালয় ১৩.নন্দির গ্রাম সরকারি প্রাথমিক বিদ্যালয় ১৪.আলী নগর সরকারি প্রাথমিক বিদ্যালয় ১৫.কানাইটিকর সরকারি প্রাথমিক বিদ্যালয় ১৬. আহমদ সোহান সোনালী উচ্চ বিদ্যালয় ১৭. গণকিয়া হাফিজিয়া মাদ্রাসা ১৮. গণকিয়া সরকারি প্রাথমিক বিদ্যালয় পৃথিমপাশা জমিদার বাড়ি রবিরবাজার মসজিদ বৃন্দারানীর দিঘি বিজিবি ক্যাম্প আলীনগর-ভারত সীমান্ত রাজাপুর সেতু (মনু ব্রীজ) মনু নদী রাজার দিঘি মুদিপুর কবরস্থান শুকনা ছড়া নদী ৩৮টি গ্রাম নিয়ে ১২ নং পৃথিমপাশা ইউনিয়ন গঠিত। টেকিগাঁও দেওগাঁও পুরষাই বড়বাড়ী ভাটগাঁও গণিপুর মুদিপুর দৌলতপুর সুলতানপুর হাসামপুর ঘরগাঁও পৃথিমপাশা -১ পৃথিমপাশা-২ রবিরবাজার কানিকিয়ারী ইটাহরি সদপাশা ইউসুফ সদর সুজাপুর রাজনগর-১ রাজনগর -২ নন্দিরগ্রাম কলিরকোন-১ ছৈদল বাজার কানাইটিকর আলীনগর আমুলী করইগ্রাম কলিরকোনা-২ গজভাগ ধলিয়া বাখরনগর রাজাপুর সম্মান শালিকা ধামুলী লুটাবিল গনকিয়া শিকড়িয়া নওয়াব আলী আমজদ খান নবাব আলী হায়দার খান নবাব আলী আব্বাছ খান নবাব আলী সারওয়ার খান "পৃথিমপাশা ইউনিয়ন"। বাংলাদেশ জাতীয় তথ্য বাতায়ন। সংগ্রহের তারিখ ১৮ ফেব্রুয়ারি ২০২০।  "পৃথিমপাশা ইউনিয়ন"। prithimpassaup.moulvibazar.gov.bd। সংগ্রহের তারিখ ২০২২-১০-২৯।
মে আই কাম ইন ম্যাডাম?

মে আই কাম ইন, ম্যাডাম? (বাংলা: আমি কি ভেতরে আসতে পারি, ম্যাডাম?) হলো হিন্দি ভাষার ভারতীয় গল্প এবং পরিস্থিতিগত কৌতুক নাটক, যেটি ৭ই মার্চ ২০১৬ হতে লাইফ ওকেতে সম্প্রচারিত হয়। এটি প্রতি সপ্তাহের সোমবার হতে শুক্রবার রাত ৯ঃ৩০ মিনিটে প্রচারিত হয়। সন্দীপ আনন্দ - সাজান আগারওয়াল, সাঞ্জু এবং মি. সাজান (ইউজ মি বিজ্ঞাপন কোম্পানির ম্যানেজার) নেহা পেন্ডসে - সাঞ্জানা হিতেশি (ইউজ মি বিজ্ঞাপন কোম্পানির পরিচালন অধিকর্তা) স্বপ্না সিকারওয়ার - কাশমিরা আগারওয়াল এবং কাশমিরার দাদী শমা রাথোড় - সাজানের শাশুড়ি আনুপ উপাধ্যায় -মি. হিতেশি (ইউজ মি বিজ্ঞাপন কোম্পানির চেয়ারম্যান) এবং ছেদি মেলিসা পাইস - কামিনি (টিভি প্রোগ্রাম উপস্থাপক) দিপেশ ভান - ভুপেশ (সাজানের শালা) ভাইভাভ মাথুর - সাজানের প্রতিবেশী স্ত্রী এবং বসের সাথে মন বিমুখ করা পরিস্থিতিতে কীভাবে একটি লোক তার জীবন অতিবাহিত করে সেই কাহিনী নিয়েই মে আই কাম ইন, ম্যাডাম? নাটকটি প্রচারিত হচ্ছে। তিনি সাজান আগারওয়ালের চরিত্রে অভিনয় করেন। তিনি তার শাশুড়ি এবং শালা ভুপেশ দ্বারা মানসিকভাবে নির্যাতিত হন। তিনি তার বস সাঞ্জানার প্রেমে পরে যান। তিনি সাঞ্জানা হিতেশির চরিত্রে অভিনয় করেন, তার এই চরিত্রটি অকপট এবং রহস্যময়। তিনি ইউজ মি বিজ্ঞাপন কোম্পানির পরিচালন অধিকর্তা। তিনি সাজানের স্ত্রী কাশমিরার বন্ধু। তিনি সাজানের স্ত্রী কাশমিরা আগারওয়াল এবং কাশমিরার দাদীর চরিত্রে অভিনয় করেন। তিনি সদা সর্বদা সাজানের ওপর নজর রাখেন। যখন কাশমিরা দু: খিত কিংবা রাগান্বিত অবস্থায় থাকেন, তখন তার দাদীর আত্মা তার ভেতর উপস্থিত হয় এবং আশেপাশে যে ব্যক্তিকে পায় তাকে পেটায়। "EDIT II PRODUCTIONS VS. STANDARD CHARTERED BANK LTD"। www.the-laws.com (ইংরেজি ভাষায়)। the-laws.com। সংগ্রহের তারিখ ৭ এপ্রিল ২০১৬।  "Edit II Productions [in]"। IMDb (ইংরেজি ভাষায়)। IMDb। সংগ্রহের তারিখ ৭ এপ্রিল ২০১৬।  "May I Come in Madam"। www.hotstar.com (ইংরেজি ভাষায়)। ৬ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৬।  "May I Come in Madam Plot"। www.totalbollywood.com। ১৭ মার্চ ২০১৭ তারিখে মূল থেকে আর্কাইভ করা। সংগ্রহের তারিখ ৬ মার্চ ২০১৬।  হটস্টারে মে আই কাম ইন, ম্যাডাম? ইন্টারনেট মুভি ডেটাবেজে মে আই কাম ইন ম্যাডাম? (ইংরেজি)
ভোজ রাজার বিহার

ভোজ রাজার বিহার চট্টগ্রাম বিভাগের কুমিল্লা জেলার আনন্দ বিহারের পাশে অবস্থিত। আনন্দ বিহারের কিছু দক্ষিণে অবস্থিত এই বিহারটি স্থানীয়ভাবে ভোজ রাজার বাড়ী নামে পরিচিত। আনন্দ বিহার থেকে এই বিহারটি ৫০০ মিটার দক্ষিণে এবং রুপবান বিহার থেকে ২০০ মিটার দক্ষিণে অবস্থিত। এটি ৪৫২X৪৫২ ফুট আয়তনের একটি বর্গার্কিতি বিহার।আনন্দ ও শালবন বিহারের মত এই বিহারটি আকারে বেশ বড় এবং এর ভিতরে মন্দির আবিষ্কৃত হয়েছে।বিহারের অভ্যন্তরে প্রায় দশটি ভিক্ষু কক্ষ পাওয়া গিয়েছে বলে জানা যায়। বিহারের অভ্যন্তরে মন্দিরের ধ্বংসাবশেষের মধ্যে প্রায় ১০০টির বেশি পোড়া মাটির ফলক পাওয়া গিয়েছে।এছাড়া বিহারের ভিতর থেকে মিশ্র ধাতুর ভাস্কর্যের খন্ডাংশ, দু’টি বুদ্ধ ভাস্কর্য, হরিকেল রৌপ্য মুদ্রা ইত্যাদি জিনিস উদ্ধার করা সম্ভব হয়েছে। "ভোজ বিহারের নকশা ও বিস্তারিত"।
মনু অত্রী

মানু আত্রি (জন্ম ৩১শে ডিসেম্বর, ১৯৯২) একজন ভারতীয় ব্যাডমিন্টন খেলোয়াড় যিনি সম্প্রতি ডাবলস এবং মিক্সড ডাবলস বিভাগে প্রতিদবন্ধীতা করছেন। পুরুষ ডাবলস বিভাগে মানুর বর্তমান পার্টনার জিষ্ণু স্যানাল এবং এর পূর্বত্তন ডাবলস পার্টনার বি এস রেড্ডি। মিক্সড ডাবলস এ মানুর বর্তমান পার্টনার এন সিকি রেড্ডি এবং পূর্বতন পার্টনার ছিলেন কে মনীষা। মানু আত্রি ২০১৪ এশিয়ান গেমসে প্রতিদবন্ধীতা করেছেন।      International Challenge tournament      International Series tournament "BWF content"। [স্থায়ীভাবে অকার্যকর সংযোগ] "BWF - TATA Open India International Challenge 2013 - Matches"।  "BWF - TATA Open India International Challenge 2014 - Matches"।  "BWF - Lagos International 2015 - Winners"।